stanford-oval/wikipedia huggingface dataset:
בנייה באבן
חיפוי אבן על קירות חיצוניים > חיפוי מבנים בשיטה חצי יבשה (שיטת "הקיר הכפול" או "שיטת הסיכות")

שיטת חיפוי קירות באבן בבנייה חצי יבשה המכונה גם "שיטת הסיכות" (באנגלית cavity wall.) מכונה בתקינה הישראלית בשם שיטת ה"קיר כפול" בשל תרגום מגרמנית.  היא סוג של חיפוי בשיטה חצי היבשה. בשיטה זו בונים קיר אבנים, במרחק המייצר חלל של כ-3 ס"מ מקיר המבנה. האבנים מונחות אחת על גבי השנייה באמצעות טיח באותו אופן שבונים " בניית אבן ירושלמית". השורה הראשונה בכל קומה (או על פי חישוב) נבנית מעל משענת יציבה של זוויתן אלחלד המורכב בין כל 2 אבנים. הזוויתנים נושאים עומס אנכי בלבד. כדי להתמודד עם העומסים האופקיים (כמו כוח היניקה של הרוח) הפועלים על האבנים, קושרים כל אבן אל המבנה באמצעות סיכות אלחלד ייעודיות. לסיכות חירוץ לולייני בקצה הנכנס למיתד פלסטיק לעיגון בקיר התשתית. השיטה בוצעה לראשונה בבית חולים הדסה עין כרם ויתרונה בחיפוי אבנים קטנות הנבנות בניית גזית.
השיטה מבוססת על התקן הגרמני DIN 1053. לשיטה מוקדש חלק 6 בתקן ת.י. 2378.
חיפוי אבן על קירות חיצוניים > חיפוי מבנים בהדבקה

שימוש בדבק כאמצעי עיגון לחיפוי אבן על קירות מבנים נדיר יותר וקיים החל מראשית שנות ה-80 של המאה ה-20. ישנן שתי שיטות עיקריות בחיפוי באמצעות הדבקה. השיטה הראשונה היא שימוש בדבק רגיל, כמו דבק שבאמצעותו מדביקים אריחי קרמיקה. בשיטה הזו מנקים היטב את קיר הבטון עליו רוצים להדביק את האבן ולפעמים גם מחספסים אותו ואז מורחים דבק על גב האבן ומצמידים אותה לקיר. יש לבדוק האם סוג הדבק מתאים לסוג האבן ולגודלה, ככל שהאבן יותר גדולה מקדם ההתפשטות הסגולי יגרום להתפשטות גדולה יותר לכן כדי למנוע התנתקות כתוצאה מהפרשי התפשטות יש להשתמש בדבק קרמיקה גמיש יותר שיפצה על שינויים אלה. בשיטה השנייה משתמשים בדבקים מיוחדים בעלי חוזק גבוה במיוחד לרוב מבוססי אפוקסי כדוגמת לטיפוקסי המיובא על ידי חברת לטיקריט, או מגהפוקסי תוצרת חברת שחל, או אפוקסי סטון של חברת אשקלית. דבק כזה אין מורחים על כל שטח גב האבן, אלא מורחים אותו בארבע או שלוש נקודות מרוחקות.
המפרט המיוחד מטיל את האחריות להבטחת כל פרטי הביצוע על יצרני הדבקים, וזאת בשתי השיטות.
כיום קיים תקן ישראלי לביצוע חיפוי אבן בהדבקה בשילוב קיבוע מכני ואין אפשרות תקנית לבצע חיפוי בהדבקה בלבד.
בשנת 2008 התפרסם דו"ח של המכון הלאומי לחקר הבניה בטכניון לפיו חיפוי אבן בהדבקה בישראל מבוצע בצורה לא בטוחה ואף מסוכנת, לפיכך סביר שבעתיד שיטה זו לא תיושם בחיפוי חיצוני של מבנים.
חיפוי אבן על קירות חיצוניים > חיפוי קירות בסגנון טיליאני

מקור השם טִיליָאנִי הוא כנראה "בסגנון איטלקי" בשפה הערבית. החיפוי הטיליאני הוא סגנון מיוחד של חיפוי אבן, שנפוץ בחיפוי מבני מגורים באזור ירושלים, ובחיפוי גדרות וקירות תומכים בכל רחבי ישראל. החיפוי הטיליאני מבוצע תוך שימוש באבני לקט בגדלים שונים, בצבעים שונים ובצורות שונות תוך שימוש במישקים משופעים ועקומים. התוצר המתקבל הוא קיר כאוטי בעל חזות פראית ומיוחדת.
חיפוי אבן על קירות חיצוניים > חיפוי אבן על קירות פנימיים

חיפוי אבן על קירות פנימיים נדיר יחסית ושימושיו העיקריים הם ארכיטקטוניים. החיפוי מבוצע בדרך כלל בבנייה פרטית יוקרתית או בבנייה ציבורית של מבנים בעלי חשיבות רבה. אין הנחיות טכניות מיוחדות לביצוע חיפוי כזה והוא מתבצע בכל שלוש השיטות לחיפוי אבן חיצוני של מבנים ("השיטה הרטובה", "השיטה היבשה" והדבקה). בשנת 2005 בוצע בבניין הכנסת חיפוי אבן מסוג סלאייב בשיטה הרטובה בתוך אגף הוועדות וכמה שנים קודם לכן בוצע חיפוי של לוחות שחם בתוך לובי מלון לאונרדו סיטי טאוור ברמת גן באמצעות הדבקה במגהפוקסי.
חיפוי אבן על קירות חיצוניים > חיפוי קירות בסגנון חאמי

אבנים מטיפוס "חאמי", הן סוג של עיצוב אבני בניין בצורה רבועה וכרסתנית. מקור השם חאמי הוא בהריסות עיר בשם חאמי בזימבבואה שם נבנו מרבית המבנים מאבן שעוצבה בצורה כזו. בישראל מדובר בעיקר באבני גיר בהירות, נקבוביות ורכות, מה שהופך אותן קלות לחציבה ולשבירה. האבנים מעוצבות לצורתן האופיינית כלומר, לצורת תיבה עבה עם הבלטה מעוגלת לצידן החיצוני ואז הן משמשות לחיפוי של קירות תומכים, גדרות ואף מבני ציבור ומבני מגורים.
שימושים נוספים באבן טבעית בתחום הבניה

בבנייה המודרנית נעשה שימוש רב באבן טבעית הן לצרכים מעשיים כגון משטחי עבודה וריצופים והן לצרכים אדריכלים קישוטיים כמו חיפוי קירות פנימיים ובניית עמודי אבן ברחובות. נעמוד על מספר שימושים נפוצים של אבן בבנייה המודרנית.
שימושים נוספים באבן טבעית בתחום הבניה > ריצוף אבן בתוך בניינים

אבן טבעית משמשת כחומר לריצוף יוקרתי בתוך מבנים. הריצוף יכול להתבצע במגוון של צורות ודוגמאות וסוגי אבן רבים מתאימים לשימוש כזה. בתקופה המודרנית מבצעים בדיקות באבנים המיועדות לריצוף מבנים כדי להבטיח שהן תהיינה עמידות לשחקה ולבלאי. כמו כן ניתן להספיג את פני האבן העליונים בחומרים כימיים שונים כדי למנוע מלכלוך להצטבר בנקבוביות האבן או כדי להיטיב את התכונות המכניות של הריצוף. לאחר הרכבת האבן לריצוף, ניתן לבצע ליטוש של האבן כדי לשפר את מראה הריצוף ואת הליטוש הזה ניתן ורצוי לחדש אחת לכמה שנים.
במהלך ההיסטוריה היה מקובל לרצף באבן מסוג שיש ארמונות ומקדשים כאשר גמר האבן היה מלוטש, כיום בנוסף על גמר הליטוש המסורתי, ישנו ריצוף אבן המסותת בעדינות וכן ריצוף אבן העובר התזת חול לצורך קבלת שטח פנים מחוספס.
ניתן להשתמש להטביל אבן בחומצות שונות כדי להעניק לאבן חדשה מרקם וגוון שיזכיר אבן עתיקה.
פסיפס - סוג יוקרתי ומיוחד של אבן בתוך מבנים, כאשר הריצוף נעשה באמצעות אבנים בודדות בצבעים שונים היוצרות מגוון דוגמאות וציורים.
שימושים נוספים באבן טבעית בתחום הבניה > ריצוף אבן בחצרות, במדרכות ובכבישים

ריצוף אבן מחוץ למבנים בוצע כבר בתרבויות העתיקות ברחבי העולם. ישנן דרכים מרוצפות מתקופת האימפריה הרומית הנמצאות בשימוש עד היום. בבנייה המודרנית ריצוף אבן בשטחי חוץ אינו כלכלי בדרך כלל, כיוון שישנם פתרונות זולים בהרבה כמו ריצוף באבן משתלבת, יציקת מרצפים מבטון או בטון מזוין וסלילת דרכי אספלט. למרות העלות הגבוהה יחסית של הריצוף החיצוני באבן, מתחזקת בשנים האחרונות מגמת השימוש באבן למגוון רחב של שימושים בריצוף חוץ. ריצוף אבן מבוצע בחצרות בתים פרטיים, במדרכות, בכבישים, בכיכרות ואפילו ברציפים בתחנות רכבת. בריצוף חוץ באבן יש להקפיד על מספר פרמטרים:
על האבן להיות בעלת ספיגות נמוכה, כדי שלא תצטבר שכבת לכלוך כהה על פניה החיצוניים.
על האבן לעמוד במבחני שחיקה כדי שלא תיהרס כתוצאה משימוש.
לאבן חייב להיות עובי מינימלי במיוחד כאשר מדובר בריצוף כבישים והאבן אמורה לעמוד בעומסי תנועה ממונעת. התקן הבריטי דורש מאבן לריצוף כבישים להיות בעובי מינימלי של 6 ס"מ.
| --- | --- |
מדרגות גושניות: מדרגות רום ושלח
שימושים נוספים באבן טבעית בתחום הבניה > מדרגות מאבן טבעית

תת קבוצה של ריצוף אבן בשטחי חוץ הוא ביצוע מדרגות אבן. האבן לשימוש במדרגות חייבת לעמוד באותם הקריטריונים של האבן לריצוף. ישנם שני סוגים עיקריים של מדרגות אבן.
מדרגות רום ושלח - מדרגת בטון המכוסה בלוחות אבן מצידה הקדמי וצידה העליון.
מדרגות גושניות - מדרגות מאבן מלאה בצורת טרפז המונחות על משטח משופע זו ליד זו עם כיוון השיפוע.
שימושים נוספים באבן טבעית בתחום הבניה > משטחי עבודה מאבן טבעית

השימוש באבן טבעית בתור משטחי עבודה במטבחים ובחדרי אמבטיה מצוי מאוד בישראל. משטח העבודה מאבן מכונה בדרך כלל שיש, אף על פי שלעיתים נדירות הוא מיוצר משיש אמיתי ובפועל מיוצר בעיקר מלוח אבן גיר מלוטשת או שחם מלוטש. החל מאמצע שנות השמונים החל ייצור משטחי עבודה במטבחים מאבן מלאכותית כדוגמת אבן קיסר ובשנות האלפיים החלו גם בבניית מטבחים בעלי משטחי עבודה ממתכת או מעץ בעיקר בעקבות כניסתה לישראל של רשת החנויות השוודית לריהוט איקאה. למרות המגמות האלו הדוגלות בשימוש בחומרים חדשים, השימוש באבן טבעית למשטחי עבודה, מעוגן הייטב במסורת הבנייה הישראלית ומוסדר בתקינה והוא הפתרון הנפוץ לשימוש במטבחים ובחדרי אמבטיה.
שימושים נוספים באבן טבעית בתחום הבניה > רכיבי פיתוח מאבן טבעית

התפשטות השימוש באבן טבעית לריצוף כבישים ומדרכות גם בבנייה המודרנית, הביא להתפתחות השימוש באבן טבעית גם לרכיבי פיתוח כמו אבני שפה, אבני תעלה ועמודי מחסום. דוגמה לעמודי מחסום מאבן טבעית ניתן לראות ברחוב קפלן בטבריה שם מוצבים על שפת המדרכה עמודי מחסום רבועים עשויים בזלת.
ההנחיות העיקריות לתכנון וביצוע של רכיבי פיתוח, דומות לאלו של ריצוף אבן בכבישים, כלומר האבן צריכה להיות בעלת ספיגות נמוכה ועמידה בפני שחיקה.
הערות שוליים

↑  ראו "המפרט הבינמשרדי לעבודות בנייה סעיף 14020
↑  ראו מפמ"כ 378 הוצאת מכון התקנים הישראלי 1994
↑  ת"י 2378 חלק שני הוצאת מכון התקנים הישראלי שנת 2005
↑  ראו מפרט המכון האמריקאי לבדיקות ASTM C 1242 Standard Guide for Selection, Design, and Installation of Dimension Stone Anchoring Systems
↑  מפמ"כ 378, הוצאת מכון התקנים 1994 חלק ה'
↑  ת"י 2378 חלק 4
↑  סוג האבן נקבע הוגדר על ידי המתכנן כ"ביר זית" אם כי אין ודאות שמדובר באבן מאזור הכפר ביר זית
↑  ראו תקן ישראלי מס' 1554 חלק 2
↑  BS 7533 part I
↑  ראו תקן ישראלי מס' 4440 חלק 1: משטחי עבודה מאבן: משטחים מאבן טבעית שנת 2002
| --- | --- |
בקרת זהויות :  NLI: 987007536418705171  BNE: XX533285  GND: 4138515-9  LCCN: sh85128340  NKC: ph250793 
דוגמאות לבנייה מאבן בתחילת המאה ה-20. מימין קיר פנימי עשוי מאבני לקט מכוסה בחלקו בטיח ומשמאל צידו הפנימי של קיר אבן חיצוני מאבנים מסותתות
בניית קירות אבן מורכבים
רישום של חתך קיר אופייני בשיטת ברנוביץ
קיר אבן בחניון הקונסוליה האמריקאית החדשה בירושלים. ניתן לראות פינות אבן מסודרות בשתי וערב בקצה הקיר
מעקה גג מחופה אבן בקונסוליה האמריקאית בשכונת ארנונה בירושלים. מעל המעקה ניתן לראות את נדבך הראש.
חיפוי בשיטה הרטובה ופינת אבן מפוסלת ומעוגלת מאבן מסוג מצפה אפור בפרויקט גשר המיתרים בירושלים
חיפוי בשיטה היבשה, מגדל אשפוז הדסה עין כרם
קיר גדר בנוי מאבן בסגנון טיליאני
השקה בין קיר בניין מחופה מאבן מסוג "ביר זית" לבין קיר תומך מחופה באבן חאמי. צולם בקונסוליה האמריקאית החדשה בשכונת ארנונה בירושלים
דוגמה לריצוף אבן "מצפה" בלובי מלון בירושלים
ריצוף רחוב ממילא באבן, מסוג חברון וביר זית
אנדרי גודיונסן

אנדרי לוקאס גודיונסן (באיסלנדית: Andri Lucas Guðjohnsen; נולד ב-29 בפברואר 2002 בלונדון שבאנגליה) הוא כדורגלן איסלנדי המשחק בעמדת החלוץ בקבוצת גנט, ובנבחרת איסלנד.
חיים אישיים

גודיונסן נולד בלונדון שבאנגליה. הוא בנו של איידור גודיונסן, כוכב העבר של נבחרת איסלנד, של צ'לסי ושל ברצלונה, נכדו של ארנור גודיונסן, כוכב העבר של נבחרת איסלנד, של אנדרלכט ושל לוקרן, ואחיו הצעיר של חלוץ ספציה סוויין ארון גודיונסן.
קריירת מועדונים

גודיונסן החל לשחק כדורגל במחלקת הנוער של ברצלונה, אך לאחר שלוש שנים עבר למחלקת הנוער של גאבה, ובהמשך עבר למחלקת הנוער של אספניול. בקיץ 2018 עבר למחלקת הנוער של ריאל מדריד.
בעונת 2021/2022 החל לשחק בריאל מדריד קסטיליה, קבוצת המילואים של המועדון, מהפרימרה דיויסיון RFEF.
ב-22 ביולי 2022 חתם גודיונסן בנורשפין השוודית. ב-18 באוגוסט 2023 הושאל ללינגבי בולקלוב הדנית. באפריל 2014 חתם באופן קבוע בקבוצה.
ביוני 2024 חתם בגנט הבלגית והפך לרכש היקר בתולדות המועדון.
קריירה בינלאומית

ב-2 בספטמבר 2021 ערך גודיונסן את הופעת הבכורה שלו בנבחרת איסלנד, כשנכנס כמחליף בדקה ה-79 בהפסד 2-0 לנבחרת רומניה במסגרת מוקדמות מונדיאל 2022. ב-5 בספטמבר, בהופעתו השנייה בנבחרת, הבקיע את שער הבכורה שלו, בתיקו 2-2 נגד נבחרת מקדוניה הצפונית, גם כן במסגרת מוקדמות מונדיאל 2022.
הערות שוליים

↑  Andri  delantero Juvenil B באתר הרשמי של ריאל מדריד (בספרדית)
↑  Andri Gudjohnsen - Ex-Barcelona star's son making waves at Real Madrid באתר Goal,‏ 25 ביולי 2019 (באנגלית)
↑  Andri Gudjohnsen: talento islandese classe 2002 באתר World Football Scouting, ‏ 4 בדצמבר 2019 (באיטלקית)
↑  Telja hann geta fetað í fótspor Eiðs Smára באתר Dagblaðið Vísir, ‏ 4 בדצמבר 2019 (באיסלנדית)
↑  Gudjohnsen, nel nome del padre Eidur: i figli tra Real Madrid e Spezia באתר Sky Sports, ‏ 7 באוגוסט 2018 (באיטלקית)
↑  Andri Gudjohnsen - Ex-Barcelona star's son making waves at Real Madrid באתר Goal, ‏ 25 ביולי 2019 (באנגלית)
↑  Real Madrid Sign Andri Lucas Gudjohnsen, Son of Ex-Barcelona Star Eidur באתר Bleacher Report, ‏ 8 באוגוסט 2018 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדרי גודיונסן".
קריסטין פרוסט

| --- | --- |

פרוסט, אוקטובר 2019
 לידה:  21 בספטמבר 1995 (בת 29) ניו ג'רזי, ארצות הברית 
 שם לידה:  Kristine Frøseth 
 מדינה:  נורווגיה, ארצות הברית 
 תקופת הפעילות:  מ-2013 
 פרופיל ב-IMDb
 
קריסטין פרוסט (באנגלית: Kristine Froseth; נולדה ב-21 בספטמבר 1996) היא שחקנית קולנוע, טלוויזיה ודוגמנית אמריקאית-נורווגית.
ביוגרפיה

פרוסט נולדה בניו ג'רזי, ארצות הברית להורים נורווגיים וראשית חייה עברו בנסיעה הלוך ושוב בין אוסלו, נורווגיה וניו ג'רזי עקב עבודתו של אביה.
קריירה

היא החלה לדגמן לאחר שהתגלתה באודישן במסלול הליכה בקניון באתר סקי בנורווגיה. היא הוחתמה ידי סוכנות הדוגמניות IMG בזמן שדגמנה בניו ג'רזי בתצוגת אופנה מקומית בקניון. היא דגמנה עבור מותגים בהם ארמני, ג'וסי קוטור, מיו מיו ו-H&M.
בשנת 2016 היא לוהקה לפיילוט לעיבוד של הרומן לסדרה Let The Right One In. פרוסט החלה את קריירת המשחק שלה בסרט "המורד בשדה השיפון" משנת 2017. בשנת 2018, היא שיחקה בשני סרטים של נטפליקס, "סיירה ברג'ס לוזרית" ו-"השליח", וכן במיני-סדרה "האמת על פרשת הארי קיוברט".
ב-9 במאי 2018 פורסם כי שירות הזרמת התוכן הולו יעבד את הרומן של ג'ון גרין "מחפשים את אלסקה", למיני סדרה בת 8 פרקים. ב-30 באוקטובר 2018 הודיע ג'ון גרין שקריסטין פרוסט תשחק את אלסקה יאנג, אחת הדמויות הראשיות, לאחר שמלהק ראה תמונות שלה ועודד אותה לעבור אודישן.
בשנת 2019, החלה לגלם את קלי אולדריץ׳ בדרמת המסתורין "עולם חדש", שיצר כריסטופר קייזר לנטפליקס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | המורד בשדה השיפון | שירלי בלייני |  |
| 2018 | סיירה ברג'ס לוזרית | ורוניקה |  |
| 2018 | כופר נפשה | פיון |  |
| 2019 | Prey | מדליין |  |
| 2019 | גאות נמוכה | מרי |  |
| 2020 | עוזרת אישית | סיינה |  |
| 2021 | ציפורי גן עדן | מארין אליס דורנד |  |
| 2022 | מקל מחודד | שרה ג'ו |  |
| 2022 | איך לפוצץ צינור נפט | רוואן |  |
| 2024 | Desert Road | אישה צעירה |  |
| 2024 | Oh, Canada | אלישיה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016 | Junior | ג'ס | סדרת רשת; 10 פרקים |
| 2018 | האמת על פרשת הארי קברט | נולה קלרגן | מיני-סדרה |
| 2019 | עולם חדש | קלי | תפקיד ראשי; 10 פרקים |
| 2019 | מחפשים את אלסקה | אלסקה יאנג | מיני סדרה |
| 2020 | When the Streetlights Go On | כריסי מונרו | תפקיד ראשי; 10 פרקים |
| 2022 | הגברת הראשונה | בטי פורד בצעירותה | 5 פרקים |
| 2022 | סיפורי אימה אמריקאים | קובי ריי | פרק: "Dollhouse" |
| 2023 | The Buccaneers | נאן סנט ג'ורג' | תפקיד ראשי; 8 פרקים |
הערות שוליים

1 2  Marthinussen, Linn-Christin (11 בספטמבר 2018). "Norske Kristine (22) tar Hollywood med storm" [Norwegian Kristine (22) takes Hollywood by storm]. Dagbladet (בנורווגית). נבדק ב-4 בנובמבר 2018. {{cite web}}:  (עזרה)
1 2  Harding, Natasha (11 בספטמבר 2018). "Meet Kristine Froseth, Netflix's New Cool Girl". Elle (Australia). נבדק ב-13 בספטמבר 2018. {{cite web}}:  (עזרה)
1 2  Smith, Krista (1 באוקטובר 2018). "How Kristine Froseth Became a Netflix Darling". Vanity Fair. נבדק ב-24 באוקטובר 2018. {{cite web}}:  (עזרה)
↑  Dahle, Mariann Leines (16 במאי 2018). "Toppmodellen Kristine (20) fra Drøbak med i thriller og Netflix-serie" [Top model Kristine (20) from Drøbak with thriller and Netflix series]. Akershus Amtstidende (בנורווגית). נבדק ב-4 בנובמבר 2018. {{cite web}}:  (עזרה)
↑  McCarthy, Lauren (22 באוגוסט 2018). "Meet Kristine Froseth, Netflix's Next Big Romcom Star of Sierra Burgess Is a Loser". W Magazine. נבדק ב-13 בספטמבר 2018. {{cite web}}:  (עזרה)
↑  Andreeva, Nellie (30 בספטמבר 2016). "'Let The Right One In': Kristine Froseth Set To Star In TNT Vampire Drama Pilot". Deadline Hollywood. נבדק ב-31 באוגוסט 2017. {{cite web}}:  (עזרה)
↑  Fuentes, Tamara (6 בספטמבר 2018). "8 Things to Know About Kristine Froseth from "Sierra Burgess is a Loser"". Seventeen. נבדק ב-13 בספטמבר 2018. {{cite web}}:  (עזרה)
↑  Hipes, Patrick (6 בינואר 2017). "Kristine Froseth Joins Class For 'Sierra Burgess Is A Loser'". Deadline Hollywood. נבדק ב-31 באוגוסט 2017. {{cite web}}:  (עזרה)
↑  Andreeva, Nellie (10 במאי 2018). "Hulu Ordering 'Looking For Alaska' Limited Series From Josh Schwartz Based On John Green's Novel From Paramount TV". Deadline Hollywood. נבדק ב-10 במאי 2018. {{cite news}}:  (עזרה)
1 2  Green, John. "In the Looking for Alaska hulu series, Alaska will be played by Kristine Froseth, and Miles will be played by Charlie Plummer". Twitter. נבדק ב-30 באוקטובר 2018. {{cite web}}:  (עזרה)
↑  Who plays Kelly in The Society? - Kristine Froseth, PopBuzz (באנגלית)
↑  "Low Tide". Tribeca Film Festival. נבדק ב-8 באפריל 2019. {{cite web}}:  (עזרה)
↑  Wiseman, Andreas (8 באפריל 2019). "Harvey Weinstein Assistant Movie: Matthew Macfadyen, Kristine Froseth & Makenzie Leigh Join Kitty Green Pic". Deadline Hollywood. נבדק ב-8 באפריל 2019. {{cite web}}:  (עזרה)
↑  Donnelly, Matt (11 בפברואר 2020). "Ballet Drama 'Birds of Paradise' Underway at Amazon Studios From Director Sarah Adina Smith (EXCLUSIVE)". Variety. נבדק ב-11 בפברואר 2020. {{cite web}}:  (עזרה)
| --- | --- |
בקרת זהויות :  PLWABN: 9812371211505606  ISNI: 0000 0005 0109 7219  LCCN: no2020002414  VIAF: 72157882745060440187   WorldCat (עם VIAF): 72157882745060440187
Juno

| --- | --- |
 שיר בביצוע סברינה קרפנטר
 מתוך האלבום Short n' Sweet
 יצא לאור:  23 באוגוסט 2024
 סוגה:  מוזיקת פופ 
 שפה:  אנגלית
 אורך:  3:43
 חברת תקליטים:  איילנד
 כתיבה:  כותבים שונים
 הפקה:  ג'ון ראיין
 
"Juno" הוא שיר של הזמרת-יוצרת האמריקאית סברינה קרפנטר, שיצא לאור ב-23 באוגוסט 2024 כחלק מאלבומה Short n' Sweet.
תוכן השיר

סברינה קרפנטר מתייחסת בשיר לסרט זוכה האוסקר "ג'ונו". בשיר, היא רומזת שלא אכפת לה להיות בסיטואציה של היריון לא מתוכנן, כמו בסרט, כל עוד זה יהיה עם הגבר הנכון. הסרט "ג'ונו" עוסק בתלמידי תיכון (בגילומם של אליוט פייג' ומייקל סרה) המתמודדים עם היריון לא מתוכנן תוך כדי שהם מתאהבים. בפזמון, סברינה משתמשת בסרט כמטאפורה ומציינת שהיא אולי תסכים ללדת ילד לגבר שהיא אוהבת: "אם תאהב אותי נכון, אז מי יודע? אולי אתן לך להפוך אותי לג'ונו".
מבחינה מוזיקלית, השיר תואר כ"שיר פופ קליל" בהשראת סגנון משנות ה-80 והושווה לשיריה של שריל קרואו.
מגזין בילבורד דירג את השיר כשיר הטוב ביותר באלבום.
הופעות חיות

קרפנטר מבצעת את "Juno" במהלך סיבוב ההופעות "Short n' Sweet Tour".
ב-19 באוקטובר, במופע שנערך בריילי, צפון קרוליינה, קרפנטר שינתה את מילות השיר במהלך הופעתה ל-"I hear you knocking, Barry, come on up" במקום "baby" כשבן זוגה, בארי קיוגאן, נכח במקום.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 22 |  |
|  אוסטרליה | מצעד הסינגלים האוסטרלי | 19 |  |
|  אירלנד | מצעד הסינגלים האירי | 14 |  |
|  ארצות הברית | בילבורד הוט 100 | 22 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג הבריטי | 28 |  |
|  הפיליפינים | בילבורד הפיליפינים | 26 |  |
|  ניו זילנד | המצעד הניו זילנדי הרשמי | 19 |  |
|  סינגפור | RIAS | 16 |  |
|  פורטוגל | מצעד הסינגלים הפורטוגזי | 54 |  |
|  קנדה | קנדה הוט 100 | 25 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | זהב | 500,000 |
סיכום
| בכל העולם | — | 500,000 |
הערות שוליים

↑  סברינה קרפנטר, איימי אלן וג'ון ראיין
1 2  Sabrina Carpenter Nods To This Classic Film On Her New Album, Bustle, ‏2024-08-23 (באנגלית)
↑  Rhian Daly, Sabrina Carpenter – ‘Short n’ Sweet’ review: a new pop princess ascends, NME, ‏2024-08-26 (באנגלית בריטית)
1 2  Jason Lipshutz, Sabrina Carpenter’s ‘Short n’ Sweet’: All 12 Songs Ranked, Billboard, ‏2024-08-23 (באנגלית אמריקאית)
↑  Hanna Wickes, Sabrina Carpenter Changes 'Juno' Lyrics for Boyfriend Barry Keoghan, J-14, ‏2024-10-21 (באנגלית אמריקאית)
↑  Sabrina Carpenter | Billboard Global 200, Billboard (באנגלית אמריקאית)
↑  ARIA Top 50 Singles Chart, www.aria.com.au (באנגלית)
↑  Official Irish Singles Chart on 11/10/2024, Official Charts, ‏2024-10-11 (באנגלית)
↑  Sabrina Carpenter | Billboard Hot 100™, Billboard (באנגלית אמריקאית)
↑  Official Streaming Chart on 30/8/2024, Official Charts (באנגלית)
↑  Sabrina Carpenter | Billboard Philippines Hot 100, Billboard (באנגלית אמריקאית)
↑  NZ Top 40 Singles Chart | The Official New Zealand Music Chart, web.archive.org, ‏2024-08-30
↑  RIAS Top Charts – RIAS, archive.md, ‏2024-09-03
↑  Sabrina Carpenter - Juno, portuguesecharts.com
↑  Sabrina Carpenter | Billboard Canadian Hot 100, Billboard (באנגלית אמריקאית)
↑  Gold & Platinum, איגוד תעשיית ההקלטות האמריקאי (באנגלית אמריקאית)
| סברינה קרפנטר |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Eyes Wide Open • Evolution • Singular: Act I • Singular: Act II • Emails I Can't Send • Short n' Sweet |  |
| מיני-אלבומים | Can't Blame a Girl for Trying • Fruitcake |  |
| סינגלים | "Can't Blame a Girl for Trying" ‏•‏‏ "The Middle of Starting Over" ‏•‏‏ "We'll Be the Stars" ‏•‏‏ "Eyes Wide Open" ‏•‏‏ "Smoke and Fire" ‏•‏‏ "On Purpose" ‏•‏‏ "Thumbs" ‏•‏‏ "Hands" ‏•‏‏ "Why" ‏•‏‏ "Alien" ‏•‏‏ "Almost Love" ‏•‏‏ "Sue Me" ‏•‏‏ "Pushing 20" ‏•‏‏ "On My Way" ‏•‏‏ "Exhale" ‏•‏‏ "In My Bed" ‏•‏‏ "Honeymoon Fades" ‏•‏‏ "Skin" ‏•‏‏ "Skinny Dipping" ‏•‏‏ "First Love" ‏•‏‏ "Vicious" ‏•‏‏ "Because I Liked a Boy" ‏•‏‏ "Nonsense" ‏•‏‏ "Feather" ‏•‏‏ "You Need Me Now?" ‏•‏‏ "Espresso" ‏•‏‏ "Please Please Please" ‏•‏‏ "Taste" ‏•‏‏ "Bed Chem" |  |
| השתתפות בסינגלים | "First Love" • "Tricky" • "Wow" |  |
| שירים נוספים | "Juno" |  |
| סיבובי הופעות | Evolution Tour • The De-Tour • Singular Tour • Emails I Can't Send Tour ‏•‏‏ Short n' Sweet Tour |  |
משה עמאר

ערך זה עוסק בחבר הכנסת לשעבר. אם התכוונתם לפרופסור לפאליאוגרפיה עברית של ימי-הביניים ויו"ר מכון "אורות                                                                              
יהדות המגרב, ראו .
משה עמאר (21 במאי 1922 - 29 בנובמבר 2015) היה חבר הכנסת בכנסת התשיעית מטעם מפ"ם (במסגרת המערך.
עמאר נולד בצפת ולמד בבית ספר התיכון "סקוט'ש קולג'" בצפת ובבית הספר המנדטורי למשפטים בירושלים והוסמך כעורך דין. בנעוריו היה חבר תנועת הנוער "השומר הצעיר".
ב-1951 הצטרף למפ"ם. במסגרת חברותו, שימש מזכיר ויו"ר סניף חיפה של המפלגה. כמו כן כיהן עמאר כחבר מרכז המפלגה ומזכירותה. שימש גם כחבר מועצת העיר חיפה. ב-1977 נבחר לכנסת התשיעית כנציג מפ"ם ברשימת המערך והיה חבר בוועדות חוקה, חוק ומשפט והפנים ואיכות הסביבה.
עמאר היה חבר ועד העדה הספרדית בחיפה וכיהן כראש הוועד. הוא יזם הקמת בית אבות ספרדי לגיל הזהב ושימש כחבר הנשיאות העולמית של הפדרציה הספרדית.
בשנת 2006 הוענק לו אות יקיר העיר חיפה, על פעילותו הציבורית בחיפה ובכנסת, וכן על פעילותו כראש ועד העדה הספרדית בחיפה וכיו"ר החברה העירונית "שקמונה" והפיכתה לחברה ממשלתית-עירונית מצליחה המשכנת נזקקים רבים לדיור מכובד.
הערות שוליים

↑  מתוך כתבה באתר NHR על יקירי חיפה לשנת 2006
| --- | --- |
בקרת זהויות :  GND: 1182265685  VIAF: 696155466463902160007   WorldCat (עם VIAF): 696155466463902160007 
ערך זה הוא קצרמרבנושא חברי הכנסת. אתם מוזמנים לתרום לוויקיפדיה ו.
ע. הלל

| --- | --- |

 לידה:  4 באוגוסט 1926 המנדט הבריטי משמר העמק, פלשתינה (א"י)
 פטירה:  30 ביוני 1990 (בגיל 63) ישראל בית החולים איכילוב, תל אביב-יפו
 שם לידה:  הלל עוגני
 מדינה:  ישראל 
 מקום קבורה:  משמר העמק
 שפות היצירה:  עברית 
 תקופת הפעילות:  1944–1990 (כ־46 שנים)
 פרסים והוקרה:  פרס זאב לספרות ילדים ונוער 
 
הלל עומר עם הוריו בנימין ושולמית, בסוף שנות ה-20
הלל עומר בילדותו
ע. הלל בשנת 1949
לוחית זיכרון לע. הלל ברח' דניאל מוריץ 34 בתל אביב
הלל עומר (4 באוגוסט 1926 – 30 ביוני 1990) היה סופר, משורר ואדריכל נוף ישראלי, נודע בשם העט ע. הלל.
קורות חיים

הלל עוגני נולד בקיבוץ משמר העמק לשולמית ולבנימין קוטוביץ ("חתולי"). אביו, מוזיקאי במקצועו, עִברת את שם המשפחה לעוגני, ותחת שם זה פרסם הלל עוגני את שיריו הראשונים בעיתון "משמר" בשנת 1944. בהמלצת אברהם שלונסקי אימץ את שם העט "ע. הלל" החל מפרסום שיריו בחוברת "ילקוט הרעים" ב-1945, ושינה את שם משפחתו ל"עומר". בשנת 1947 פורסמו לראשונה שיריו לילדים ב"דבר לילדים".
במלחמת העצמאות השתתף כסייר בקרבות משמר העמק (אפריל 1948), ואחר כך התנדב לפלמ"ח ונלחם בחטיבת הנגב עד תום הקרבות. עם שובו לקיבוץ החל לעבוד בענף הנוי, ובמקביל הוציא את ספר שיריו הראשון "ארץ הצהרים" ב-1950. ב-1951 נסע לצרפת ללמוד אדריכלות, אך בעקבות מפגש עם חבר החליט ללמוד אדריכלות גנים ונוף. בצרפת נישא לציפורה, ועמה שב ארצה לקיבוצו.
בשנת 1954 עזב את הקיבוץ ועבר להתגורר בירושלים, שם שימש ראש מחלקת הגנים בעירייה ותכנן גנים אחדים, בהם גן המנורה וחלק מגני קמפוס האוניברסיטה העברית בגבעת רם. ב-1959 עבר עם משפחתו לתל אביב, בה השתקע ועסק בטיפוח גנים ונוף. בשנות ה-50 וה-60 השתתף בכתיבה ב"גן ונוף", ירחון איגוד הגננים, ואף ערך אותו שנים אחדות.
בשנות ה-60 יצאו קובצי שירה נוספים שלו, "נִשְׁרָה" (1962) ו"טָרוֹף טוֹרָף" (1964). במקביל החל להוציא ספרי שירים לילדים, בהם "בוקר טוב" (1961), "בולבול למה ככה" (1966) ועוד.
ב-1968 פתח בתל אביב משרד פרטי לאדריכלות גנים ונוף, ובמקביל לעבודתו בתחום זה הוציא ספרי שירה נוספים. ב-1987 קיבץ את זיכרונות ילדותו במשמר העמק בספר "תכלת וקוצים".
קורות חיים > פרסים ספרותיים

ב-1978 זכה בעיטור כריסטיאן אנדרסן לספרות ילדים ונוער עבור ספרו "דודי שמחה".
בשנותיו האחרונות זכה ע. הלל בשלושה פרסים ספרותיים: פרס יעקב פיכמן (1986), פרס זאב לספרות ילדים ונוער על מפעל חיים (1987) וזכייה שנייה בעיטור אנדרסן על ספרו "ענן ביד" (1990).